CELEX: 62015CN0459
Language: fi
Date: 2015-08-28 00:00:00
Title: Asia C-459/15 P: Valitus, jonka Iranian Offshore Engineering & Construction Company (IOEC) on tehnyt 28.8.2015 unionin yleisen tuomioistuimen (seitsemäs jaosto) asiassa T-95/14, Iranian Offshore Engineering & Construction v. neuvosto, 25.6.2015 antamasta tuomiosta

19.10.2015   
            
            
               FI
            
            
               Euroopan unionin virallinen lehti
            
            
               C 346/11
            
         Valitus, jonka Iranian Offshore Engineering & Construction Company (IOEC) on tehnyt 28.8.2015 unionin yleisen tuomioistuimen (seitsemäs jaosto) asiassa T-95/14, Iranian Offshore Engineering & Construction v. neuvosto, 25.6.2015 antamasta tuomiosta
   (Asia C-459/15 P)
   (2015/C 346/13)
   Oikeudenkäyntikieli: espanja
   
      Asianosaiset
   
   
      Valittaja: Iranian Offshore Engineering & Construction Company (IOEC) (edustajat: abogado J. Viñals Camallonga, abogado L. Barriola Urruticoechea ja abogado J. Iriarte Ángel)
   
      Muu osapuoli: neuvosto
   
      Vaatimukset
   
   
               —
            
            
               unionin yleisen tuomioistuimen (seitsemäs jaosto) 25.6.2015 antama tuomio T-95/14 on kumottava
            
         
               —
            
            
               oikeusriita on ratkaistava lopullisesti ja on hyväksyttävä kantajan tässä oikeusasteessa esittämät vaatimukset eli 15.11.2013 annetun päätöksen 2013/661/YUTP (1) 1 artikla ja 15.11.2013 annetun täytäntöönpanoasetuksen (EU) N:o 1154/2013 (2) 1 artikla on kumottava siltä osin kuin niissä viitataan IOEC:hen tai ne voivat koskea sitä, ja on määrättävä, että sen nimi poistetaan edellä mainittujen säädösten liitteistä
            
         
               —
            
            
               neuvosto on velvoitettava korvaamaan oikeudenkäyntikulut kummassakin oikeusasteessa.
            
         
      Oikeudelliset perusteet ja pääasialliset perustelut
   
   Valittaja vetoaa valituksensa tueksi kolmeen valitusperusteeseen:
   
      Oikeudellinen virhe, koska tuomiossa väitetään virheellisesti, että neuvosto on noudattanut perusteluvelvollisuuttaan eikä se ole loukannut tehokasta oikeussuojaa koskevaa oikeutta.
   
      Oikeudellinen virhe, koska tuomiossa väitetään, että kantajaan kohdistetut toimenpiteet perustuvat näyttöön, vaikka todellisuudessa niiltä puuttuvat kaikki tosiasialliset perusteet ja tuomio perustuu oletuksiin. Tämä on johtanut harkintavallan väärinkäyttöön sekä sovellettavien oikeussääntöjen rikkomiseen ja yhdenvertaisen kohtelun periaatteen loukkaamiseen.
   
      Oikeudellinen virhe, koska tuomiossa väitetään virheellisesti, että IOEC:n omaisuudensuojaa on kunnioitettu ja suhteellisuusperiaatetta on noudatettu.
   
      (1)  Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 15.11.2013 annettu neuvoston päätös 2013/661/YUTP.
   
      (2)  Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 15.11.2013 annettu neuvoston täytäntöönpanoasetus (EU) N:o 1154/2013.